Na sjednicu Doma naroda, pored delegata, pozvani su predsjednik i članovi Predsjedništva BiH, predstavnici Vijeća ministara BiH, predstavnici predlagača zakona, predstavnici OHR-a, predstavnici OSCE-a, predstavnici Phare projekta, predstavnici sredstava javnog informisanja. Sve prisutne srdačno pozdravljam i zahvaljujem na odzivu i prisustvu današnjoj sjednici Doma naroda PSBiH. Dozvolite mi, također, da konstatujemo da današnjoj sjednici prisustvuje 15 delegata, znači, u punom sazivu, tako da za današnju sjednicu imamo kvorum i možemo punovažno raditi i odlučivati. Dozvolite mi da za današnju sjednicu predložim i dnevni red. Za današnju sjednicu vi ste u pozivu predloženi dnevni red, a materijale u okviru predloženog dnevnog reda mi smo dobili ranije. U međuvremenu, pošto smo mi obavezni, odnosno, i praksa je da pratimo zasjedanje Predstavničkog vijeća i pratili smo to zasjedanje, odnosno, nastavak sjednice Predstavničkog vijeća, ja ću predložiti i izmjenu dnevnog reda, pa dozvolite mi da, u odnosu na predloženi dnevni red, koji ste dobili u pozivu, predložim izmjenu dnevnog reda. Predlažem sljedeći 1. Usvajanje Zapisnika sa 21.sjednice Doma naroda 2. Nacrt zakona o arhivskoj građi i Arhivu BiH 3. Predlog zakona o Trezoru institucija BiH 4. Informacija o zakonima koje je donio visoki predstavnik na privremenoj osnovi i 5. Odgovori na delegatska pitanja, delegatska pitanja i inicijative Također, želim da delegate obavijestim, a mislim da svi imate pred sobom, prije početka zasjedanja Doma, delegat, gospodin Đoko Pajić je u pisanoj formi ponovo nama dostavio Rezoluciju o zaštiti osnovnih ljudskih prava i sloboda građana BiH iz oblasti izbornih prava. 2 Predlažem, da li ima dalje izmjena, dopuna i predloga ovako predloženog dnevnog reda, a ja ću kasnije zamoliti gospodina Pajića, ako ima potrebe, u okviru konačnog izjašnjavanja o dnevnom redu, ako želi da uzme riječ. Ima li drugih izmena ili dopuna dnevnog reda? Radi snimanja, mislim da ima potrebe.
Gospodine predsjedavajući, u radnom dijelu predloženog dnevnog reda, pod tačkom 6., govori se o inoviranoj listi uslova za prijem BiH u Savjet Evrope. Ona je u materijalu, čini mi se i dostavljena, pa samo da vidimo koji je status ove tačke dnevnog reda.
U odnosu na ova reagovanja, odnosno predlog gospodina Malića, u pripremi za ovu sjednicu, u konsultacijama sa sekretarom Doma, ja sam na početku napomenuo, znači, vezano za predloženi dnevni red koji ste vi dobili u pozivu, u okviru konsultacija i poznata nam je praksa da, praktično, u velikom dijelu dnevni red naše sjednice definiše ono što prođe na Predstavničkom vijeću. Pratili smo, ja ću to ponoviti, zasjedanje Predstavničkog vijeća. Upravo poslije sjednice Predstavničkog vijeća, u konsultacijama sa sekretarom, koji je obavio konsultacije i sa ostalim članovima Kolegija, mi smo se usaglasili da idemo sa ovakvim današnjim predlogom dnevnog reda, odnosno, da idemo sa ovim izmenama. E sad bih ja zamolio, ako ima potrebe, sekretara, gospodina Jadranka da da dopunsko obrazloženje. Ova tačka je bila predložena i za sjednicu Predstavničkog vijeća. Predstavničko vijeće nije raspravljalo o ovoj tački, to je bio razlog zašto sam ja i predložio izmene u dnevnom redu. Zahvaljujem se gospodinu Maliću. Da li se dalje neko javlja za dopunu i izmenu dnevnog reda? Ima li potrebe da gospodin Đoko uzme učešće, znači, uz ovu izmenu, ne znam da li da sada nazovem dopunu dnevnog reda, u odnosu na ovu predloženu izmenu?
Gospodo predsjedavajući, kolege delegati, dame i gospodo, gospodin predsjedavajući vas je obavijestio da sam ja, koristeći pravo iz člana 114. Poslovnika Doma naroda Parlamentarne skupštine BiH, za današnji dnevni red predložio i Rezoluciju o zaštiti osnovnih ljudskih prava i sloboda građana BiH iz oblasti izbornih prava. S obzirom da član 114. Poslovnika reguliše da svaki delegat u Domu naroda ima pravo da predloži rezoluciju i automatski da se takav prijedlog uvrsti u dnevni red, da se o njemu vodi rasprava i na kraju zasjedanja, odnosno, na kraju rasprave, po toj tački dnevnog reda da se i vrši glasanje o predloženoj rezoluciji, pa prema tome, ja ostajem pri svom stavu da ova rezolucija ide kao, je li tako, sad će biti 6.tačka dnevnog reda današnjeg zasedanja Doma naroda Parlamentarne skupštine BiH. Hvala.
3 Da li se dalje neko javlja, vezano za izmene i dopune dnevnog reda? Dozvolite meni, ako nema, ja bih samo dao jedan mali komentar. Mi smo imali sličnu situaciju, vezano upravo za predlog gospodina Pajića. Mislim da smo u jednom momentu došli malo i u poziciju da komentarišemo i sam način izjašnjavanja i glasanja o prijedlogu gospodina Pajića. Ja bih predložio, ipak, pet minuta konsultacija, da vidimo, ipak, prije nego što se priđe izjašnjavanju, ja imam potrebe da se malo konsultujem sa stručnom službom kako bih mogao dalje predložiti nastavak ove sjednice, pa predlažem samo pet minuta pauze, radi moje lične konsultacije sa gospodom iz stručne službe. [[PAUZA]] Gospodo, nastavljamo sa radom. Nakon ovih konsultacija, ja predlažem sledeće. Da se mi prvo izjasnimo o predloženom dnevnom redu, koji je usaglašen na nivou Sekretarijata i Kolegija, pravo delegata jesu da predlože izmjene i dopune, znači, radimo još uvijek na osnovu Privremenog poslovnika, iako smo mi usvojili Poslovnik Doma naroda, ja želim samo da podsjetim da je prilikom usvajanja i stav i zaključak bio da se Poslovnik ne može objaviti u Službenom glasniku, dok vidimo da li će biti ozbiljnih predloga, komentara, izmjena, itd., odnosno, dok ne dođe do usaglašavanja, lektorisanja, jer je bilo primedbi na onaj tekst koji smo mi usvojili i da bude prethodno potpisan od strane Kolegija, znači, od sva tri člana Kolegija i poslije toga da ide na objavljivanje u Službenom glasniku, i po tom osnovu, on može praktično biti u funkciji. Što znači, da mi i danas radimo na osnovu Privremenog poslovnika Doma naroda. Molim vas, pošto smo završili, ja se nadam, raspravu o predloženom dnevnom redu, kako rekoh, koji je usaglašen, ja vas molim da se izjasnimo prvo o tom predloženom dnevnom redu, ponavljam, koji je usaglašen sa Sekretarijatom i na nivou Kolegija. Ko je za takav predloženi dnevni red? Ima li neko protiv? Uzdržan? Konstatujem, sa 14 glasova za i jednim uzdržanim, usvojen je predloženi dnevni red. Predlažem sada dopunu dnevnog reda koju je predložio gospodin Đoko Pajić. Molim vas da se izjasnimo o dopuni dnevnog reda, da se za današnju sjednicu u dnevni red uvrsti Rezolucija o zaštiti osnovnih ljudskih prava i sloboda građana BiH, iz oblasti izbornih prava. Predlog koji je predložio delegat Đoko Pajić. Ko je da se ova Rezolucija uvrsti u dnevni red današnje sjednice? Protiv? Uzdržani? Konstatujem da je za predlog glasovalo 3 – protiv 5 – uzdržanih 6. Konstatujem da ovaj predlog, odnosno 7 uzdržanih, ovaj predlog nije uvršten u današnju sjednicu Doma naroda. 4 Ima li potrebe da se ponovo izjasnimo o predloženom dnevnom redu? Nema potrebe. Prelazimo dalje, znači, nastavljamo sa radom Ad.1. Usvajanje Zapisnika sa 21.sjednice Doma naroda Otvaram raspravu o ovoj tački dnevnog reda. Izvod Zapisnika ste dobili u materijalu. Otvaram raspravu. Da li se neko javlja za raspravu po Zapisniku sa 21. sjednice Doma naroda? Primedbi i predloga nema. Molim vas da se izjasnimo o ovoj tački dnevnog reda. Ko je za usvajanje Zapisnika 21.sjednice? Protiv? Uzdržanih nema. Konstatujem da je sa 15 glasova usvojen Zapisnik sa 21. sjednice Doma naroda. Prelazimo na 2. tačku dnevnog reda. Ad.2. Nacrt zakona o arhivskoj građi i Arhivu BiH, predlagač Predsedništvo BiH U ime Predsedništva BiH, mi danas imamo izvjestioca, pa bih ja zamolio gospodina Matka Kovačevića da uzme riječ.
Poštovano Predsjedništvo, dame i gospodo, ja sam Matko Kovačević, direktor Arhiva BiH. Zamoljen sam od Predsjedništva BiH, od predlagača ovog zakona da vam budem na usluzi i da dam uvodne napomene i zahvaljujem još jedanput Predsjedništvu BiH i Domu što je stavilo na dnevni red Nacrt zakona, koji je sa prošle, sa 18. sjednice, skinut s dnevnog reda na prijedlog gospodina Ristića i mi smo dostavili naše mišljenje, naše razloge zbog kojih, po našem mišljenju, nije trebalo da se skine s dnevnog reda, jer oni stoje već ugrađeni. Mi smo dostavili Domu, uz zamolbu da stavi na narednu sjednicu, kasnije smo još ugradili, odnosno, detaljno razradili sve primjedbe koje smo dobili i u kojima je učestvovala radna grupa iz RS, odnosno, radna grupa koju je imenovala Vlada, predstavnici Ministarstva za nauku, kulturu i Arhiva RS, tako da smo skoro u cjelosti uvažili primjedbe, i mi smo to dostavili stručnoj službi Doma naroda. Ako ste dobili našu zamolbu, naše sugestije i primjedbe, onda nema potrebe da govorim više i šire o prijedlogu, odnosno, Nacrtu zakona. Jesu, dobili su svi. Ja onda ne bih govorio o tome, jer mislim da je inače suvišno ovom domu govoriti o značaju Arhiva i značaju materije koju ovaj zakon tretira. Ja vam stojim na raspolaganju, ukoliko bude pitanja da pojasnim, i da još neke eventualne, konkretne prijedloge ugradimo u Prijedlog zakona. Na kraju bih samo htio još reći dvije konstatacije, da je normalno funkcioniranje Arhiva BiH apsolutni interes entiteta, svih građana i naroda naše zemlje i šire, jer je građa koju čuva Arhiv BiH, zajedničko dobro, javno dobro, ne 5 samo naše zemlje, nego dobrim dijelom i svjetske kulturne civilizacijske baštine, zbog svoje vrijednosti. Zato je interes da se to zakonski normira i da se to čuva po propisima. Isto tako, mogu vam reći da je arhivska građa, odnosno, građa koju čuva Arhiv BiH apsolutni interes svih naroda i građana cijele zemlje, jer je dobro poznato da se u toj građi nalaze činjenice koje su najvalidniji dokaz za ostvarivanje ustavnih i drugih zakonskih prava, pogotovu sad u vrijeme denacionalizacije, reprivatizacije i ostvarivanja svojinskih i drugih prava svih građana. Isto tako, želim na kraju da naglasim da Arhiv BiH, izuzev zakonom utvrđenih nadležnosti nad građom koju čuva, koja je stoljećima ovdje sabirana i tu se nalazi, a nedjeljiva je, dakle, ona je dostupna svima i ona je zajedničko dobro svih građana i naroda ove zemlje i šire. Na kraju, htio bih reći da je očito i ovdje, ponavljam, očito je da u ovom zakonu nema nigdje govora niti Arhiv BiH, izuzev tih nadležnosti da čuva tu građu i prati i brine o građi koja nastaje radom zajedničkih institucija, kao što ste vi i Predsjedništvo BiH i Vijeće ministara BiH. Izuzev toga, Arhiv nema nikakvih ingerencija, niti upravne nadležnosti, ne samo nad entitetskim arhivima, nego ni nad kantonalnim, županijskim i drugih arhivima koji čuvaju građu. Dakle, van tog zakonskog ovlaštenja, on nema nikakvih drugih ingerencija nego jednu usku stručnu saradnju, posebno stručnu saradnju razvoja struke i razvoja edukacije kadrova, a u ovom trenutku posebno je važno da imamo projekte izrađene i prihvaćene od međunarodne zajednice, koji su teški nekoliko stotina hiljada maraka i raspoređeni su, zajedničkim dogovorom, na nivou oba entiteta i cijele BiH i da bismo ušli u proceduru za iduću godinu za ta sredstva, moramo imati zakonsko reguliranje predstavnika ove službe, koji je član arhivske asocijacije Svjetske ... Eto, toliko, stojim vam na raspolaganju, bit će mi drago, ako treba nešto da …
Zahvaljujem se gospodinu Matku Kovačeviću koji nam je u ime predlagača dao dopunsko obrazloženje. Otvaram dalju raspravu o Nacrtu ovog zakona. Gospodin Malić.
Gospodo predsjedavajući, ja želim da u ime Komisije za ustavna i pravna pitanja obavijestim Dom da je Komisija raspravljala o ovoj tački dnevnog reda i da je ocijenila da postoji ustavni osnov, i to iz člana 3., tačka 5. Ustava BiH, gdje se govori o dodatnim nadležnostima u zajedničkim institucijama BiH.
Zahvaljujem se predsedniku Komisije, gospodinu Maliću. Ako nema, zaključujem raspravu i molim da se izjasnimo o Nacrtu zakona o arhivskoj građi i Arhivu BiH – predlagač, Predsedništvo BiH. Ko je za Nacrt ovog zakona? Protiv? Uzdržanih? Konstatujem, sa 14 glasova za i jednim uzdržanim, usvojen je Nacrt zakona. Prelazimo na sledeću tačku dnevnog reda. 6 Ad.3. Prijedlog zakona o Trezoru institucija BiH Predlog zakona je razmatrao Predstavnički dom i usvojio u predloženom tekstu, uz jedan amandman. Da li imamo ovdje nekog u ime predlagača? Ja bih zamolio onoga ko je u ime predlagača da se obrati.
Poštovani poslanici-zastupnici, predsjedavajući, gosti, vi danas pred sobom, pod ovom tačkom dnevnog reda imate Zakon o trezoru institucija BiH. Ovaj zakon, u Nacrtu, usvojili ste početkom ove godine. Predstavnički dom, na pretposljednjoj sjednici, usvojio je ovaj prijedlog i proslijedio ovom domu na dalje usvajanje. Ja mogu da vas obavijestim, pošto ste ovaj dokumenat, ovaj zakon već usvojili kao Nacrt, da su od zakona do prijedloga uslijedile određene promjene. Napravili smo poboljšanje u dva dijela. Prvi se odnosi na rok, jer onaj rok koji je usvojen u Nacrtu je već prevaziđen u sadašnjem momentu, i mi smo uspostavu Trezora institucija BiH, ovim prijedlogom, kako je i usvojeno na Predstavničkom domu, odredili 31.12. ove godine, što znači da imamo jedan period od četiri mjeseca da izvršimo sve potrebne radnje da bi finansijski tokovi preko institucija BiH profunkcionisali onako kako je predviđeno ovim zakonom. Drugo poboljšanje je vezano za račun. Usvojenim Nacrtom je bilo predviđeno da se račun Budžeta institucija BiH otvara kod komercijalnih banaka. Međutim, obzirom na stanje u bankarskom sistemu BiH, koji još nije konsolidovan i koji još ne nudi onoliku sigurnost koja je potrebna za budžet jedne države, mi smo se opredijelili da stavimo kao mogućnost i otvaranje računa kod Centralne banke BiH. Ta naša razmišljanja u Ministarstvu trezora, i ministra i oba zamjenika i pomoćnika su išla u tom pravcu i onda smo se konsultovali i sa međunarodnim finansijskim institucijama, koje na određen način usmjeravaju budžet i finansijske tokove u određenoj zemlji, pa i kod nas, dobili smo saglasnost. Znači, tekst je poboljšan u tom dijelu. Sve ostalo je, u stvari, ono što ste vi već usvojili kao Nacrt. Pošto ste usvajanjem Nacrta pokazali visok stepen odgovornosti i ozbiljnosti da finansijski tokovi u ovoj zemlji konačno profunkcionišu kako je to primjereno jednoj državi, ja se nadam da će i danas vaša diskusija i vaše ponašanje ići u tom pravcu i ja vam se zahvaljujem.
Zahvaljujem se zameniku ministra, gospođi Fatimi. Otvaram raspravu.
Također, ponovo u ime Komisije za ustavna i pravna pitanja, imajući u vidu činjenicu da je od nacrta do prijedloga bilo izvjesnih promjena o kojima je govorila i gospođa iz Ministarskog savjeta. Mi smo na Komisiji, također, razmotrili ponovo ovo i ocijenili da je i dalje nesporan ustavni osnov za donošenje ovog zakona i u Prijedlogu. 7
Zahvaljujem se ponovo gospodinu Maliću, predsjedniku Komisije. Izvolite, da li se dalje neko javlja za raspravu o ovom zakonu, Nacrtu ovog zakona? Ako nema, zaključujem raspravu i predlažem da se izjasnimo o nacrtu, izvinjavam se, prijedlogu, kako je u istovjetnom tekstu usvojen na Predstavničkom vijeću. Molim vas da se izjasnimo o Prijedlogu zakona? Protiv? Konstatujem, sa 14 glasova za i jednim glasnom protiv, usvojen je Predlog zakona. Prelazimo na 4. tačku dnevnog reda. Ad.4. Informacija o zakonima koje je donio visoki predstavnik na privremenoj osnovi Ja bih zamolio sekretara Doma, gospodina Jadranka da da ...
Ja bih samo htio da vam kažem par napomena, a to je da je Tajništvo Parlamentarne skupštine BiH napravilo ovu informaciju na temelju zaključka Zastupničkog doma i to još krajem 1999. godine. U ovoj informaciji je napravljeno pet zakona koji je donio visoki predstvnik. Od tih pet zakona, samo rasprava na Domu naroda se obavljala o jednom zakonu i to o Zakonu o državnoj Himni BiH. Uopće nije ni glasano o tom zakonu na Domu naroda, nego je vođena samo rasprava. Nisu se stekli uvjeti za glasanje. Svi ostali zakoni su, da kažem tako, uvjetno rečeno, zapeli na Zastupničkom domu. Tu je bilo o svim zakonima i usaglašavanja članova Kolegija i ponovno glasanje na Domu, međutim, oni nisu prošli. Dom naroda bi, eventualno, stavio na raspravu Zakon o državnoj Himni, kad se budu stekli uvjeti.
Zahvaljujem se sekretaru. Da li se neko želi javiti za diskusiju u okviru ove informacije koju nam je kratko obrazložio gospodin Jadranko, a na osnovu naših prethodnih zaključaka sa naših prethodnih zasjedanja?
Gospodine predsjedniče, kolege delegati, uvaženi gosti, ja bih samo vrlo kratko, bez analitičkog ulaženja u ovo o čemu je napisano u ovoj informaciji, zaista pokušao iza ove govornice da apelujem na delegate Doma naroda Parlamentarne skupštine BiH, na naš Kolegij, da ovih pet zakona koji su usvojeni na privremenoj osnovi od strane gospodina Vestendorpa, i koji uistinu predstavljaju i obilježavaju državu državom, cijene državu državom u smislu obilježja, smognemo snage u ova tri mjeseca da jedan i drugi Kolegij stvore pretpostavke da se ponovo ovi zakoni nađu na jednom i drugom domu Parlamentarne skupštine BiH. Prije svega je zapelo u domu 8 kad se tiče Zakona o državnoj himni. Mi tu himnu slušamo 14 mjeseci. Ja ne znam je li nekome više nešto nije jasno. Ona svira ovdje i na ovom domu i kad god su u pitanju neke manifestacije od značaja za državu. Ja insistiram da se Zakon o državnoj himni nađe na sjednici, jer je zapelo ovdje, a od kolegija da stvore, jedan i drugi kolegij, ambijent da se ovi zakoni ponovo nađu na dnevnom redu, da probamo nešto napraviti u mandatu koji smo imali ovdje preko dvije godine. Hvala lijepa.
Hvala lijepo. Zahvaljujem se gospodinu Hercegu. Da li se dalje neko javlja po ovoj informaciji. Ako ne, mislim, da pošto se radi o informaciji, možemo samo da konstatujemo da smo u dijelu ispoštovali samo jedan od naših zaključaka da imamo tu informaciju na našoj sjednici. Dozvolite mi da i lično kažem, da ja podržavam ovo što je komentarisao i gospodin Herceg i mislim da takve napore treba učiniti. Mislim da nema potrebe posebno ništa komentarisati, kao ni što gospodin Herceg nije mnogo komentarisao, nego je kratko istakao, jednostavno našu zadaću, ja bih to tako nazvao i obavezu, kada su u pitanju ovi zakoni koje je proglasio Visoki predstavnik. Ako se niko dalje ne javlja za raspravu, primamo samo ovo k znanju i konstatujemo da smo upoznati sa ovom informacijom, a Kolegij, normalno, vezano za ovu diskusiju i gospodina Hercega, ja mislim da će se naći vremena i mogućnosti da ovu diskusiju i ovu inicijativu i predlog gospodina Hercega i preporuku razmotri i da pokušamo zajedno sa drugim Kolegijem ponovo to aktivirati i, kao Kolegij, podržavamo. Konstatacija da Kolegij podržava ovo i da ćemo se, kako tako, obratiti i Kolegiju Predstavničkog vijeća. Zahvaljujem se. Mislimo na sve ostalo. Ad.5. Odgovori na delegatska pitanja, delegatska pitanja i inicijative Odgovora na delegatska pitanja nemamo. Jedino možemo samo da vidimo da li ima novih delegatskih pitanja ili inicijativa. Gospodin Pajić.
Gospodine predsedavajući, prije nego što postavim jedno pitanje, a koje će ujedno biti zahtjev, htio bih samo da pojasnim neke stvari. Ja sam sad glasao protiv Nacrta zakona o Arhivu i arhivskoj građi i protiv Zakona o Trezoru institucija BiH, mada sam na sjednici Ustavnopravne komisije glasao i za Nacrt i za Prijedlog i glasao sam i za Nacrt zakona o Trezoru institucija BiH, na jednoj od prethodnih sjednica ovog doma. Ali, sad sam bio protiv, jer sam duboko razočaran radom ovog doma, jer smatram da nam je najpreča zadaća upravo da štitimo narode koje zastupamo u ovom visokom domu i da stanemo u zaštitu osnovnih ljudskih prava i sloboda svih građana BiH. Zaista je presedan da na pragu 21. vijeka, jednom narodu, trećini jednog naroda se uskrati pravo da izađe na izbore i da po slobodnoj volji glasa za svoje predstavnike i na nivou entiteta i u zajedničkim organima BiH. Ja nisam ni protiv Dejtonskog mirovnog sporazuma, niti sam protiv institucija BiH, da sam protiv, ne bih bio ovdje. 9 Znači poštujem i Dejtonski mirovni sporazum i institucije BiH, ali prevashodno poštujem osnovna ljudska prava i slobode svih građana BiH. Sada bih samo postavio pitanje, odnosno i zahtjev ujedno, gospodine predsjedavajući. Evo mi radimo 20 mjeseci bez Poslovnika. Poslovnik smo usvojili prije dva mjeseca i ne znam zašto nije do sada objavljen, evo, 20 mjeseci, pri kraju nam je i mandat, možda još tri mjeseca rada ovog doma, a da još uvijek taj poslovnik, koji smo usvojili, nije objavljen i tražim da se do naredne sjednice Poslovnik Doma naroda objavi u Službenom glasniku. Toliko.
To je samo poruka stručnoj službi da završi ovaj posao.
Ovako da vam kažem, poslije sjednice, kad je usvojen Poslovnik, kolegica moja i ja smo sjedili i uradili sve tri verzije. 14.08. svim izaslanicima je poslan Poslovnik da daju svoje primjedbe, ako ih imaju i da dostave primjedbe do 4.09. Međutim, do današnjeg dana nijedna jedina primjedba nije dostavljena. Nakon primjedbi, članovi Kolegija treba da potpišu sve tri verzije i tek onda da ide na objavljivanje, a budući da nije došla nijedna primjedba, rok ste trebali ostaviti od sedam dana, od dana dobijanja.
Što znači da će vjerovatno ubrzo biti objavljen i da će, praktično, biti u funkciji primjene. Ima li možda dalje pitanja?
Ja moram da se gospodi ... ali, zaista, gospoda nema strpljenja da dočeka kraj ovog zasjedanja i sjednice Doma naroda, ali bez obzira što ih nema, ja ću opet pitati, zaista, mislim da je ovo vrlo neozbiljno i neodgovorno, mogu sačekati još deset minuta. Prije svega, želim da sad postavim pitanje Vijeću ministara BiH, vezano za pismo gospodina Fernandeza, a u vezi implementacije stand by aranžmana sa MMF- om. Želim da mi se odgovori. Ovdje je vrlo precizno napravljen timing obaveza. Koliko ja imam informacija, prva stvar je rebalans Budžeta. Bio je rok juli, danas je septembar, sljedeća sjednica će biti za mjesec, bit će oktobar, šta je sa rebalansom budžeta i šta je sa ovim pitanjem u kojoj fazi su realizacije, tražim pismeni odgovor. Drugo, a na odgovor na postavljeno pitanje gospodina Šoljića, ja želim da postavim pitanje Vijeću ministara BiH, Ministarstvu za ljudska prava i socijalnu politiku. Naime, podatak koji smo dobili, nedvosmisleno ukazuje, na osnovu dostavljenih podataka Komisije za razmjenu, odnosno, razmatranje statusa građana 10 naturaliziranih prije '92. godine, da je izdato ili primljeno u državljanstvo 10.994 strana državljana. Nemam ništa protiv. Prihvatam ja obrazloženje, bar ovo što je napisano, ja se izvinjavam što sam preuzimam, na određen način, ja prihvatam da se to nije stiglo sve da kaže koji su to ljudi. Vjerujem da ima podataka, da se može kazati, prije svega od ovih 10.994. Federalno ministarstvo unutrašnjih poslova je izdalo 5.103 državljanstva. Ja tražim odgovor, koliko je iz kojih zemalja naturaliziranih Bosanaca i Hercegovaca? Drugo, DKP 5.540. Ja tražim da mi se kaže u kojim državama su DKP-i izdavali državljanstva. Koliko je izdato državljanstava i iz kojih su država ti ljudi kojima su izdata državljanstva? Sljedeće što želim da zahtijevam, odnosno, postavim kao zahtjev je činjenica da u procesu imenovanja Vijeća ministara BiH, Dom naroda nije učestvovao. To nije sporno, ali delegati ovog doma, mi svi zajedno, često postavljamo pitanja Vijeću ministara BiH i resornim ministarstvima, i zahtjeve i dajemo inicijative, izražavamo nezadovoljstvo njihovim odnosom prema nama. Ja želim da mi se da tačno, precizno, imenom i prezimenom, ko su ljudi koji se zovu ministri u Vijeću ministara BiH, ko su ljudi koji su zamjenici u Vijeću ministara BiH, sa kratkim biografskim naznakama. Ja želim da znam kada nekoga pitam, ko to treba meni da odgovori i kako se zove i kakve su njegove kratke napomene. I sljedeće, ja sam na 19. sjednici Doma naroda postavio četiri pitanja Vijeću ministara BiH, vezano za socijalnu politiku, i za problem Bočinje. Četiri pitanja na koja nisam ni do danas dobio odgovor. Na 21. sjednici inicirao sam to pitanje ponovo da se odgovori, barem je osnovno moje pravo da dobijem odgovor za ono što pitam. U međuvremenu, na sjednici 24., čini mi se, ja ga ovdje imam, ja sam došao do te informacije koja je pripremljena 27. jula, gospodin Tokić i gospođa Perkanović su predložili u dnevnom redu da se raspravlja o problemu Janje i Bočinje, pa je zaključeno da se pripremi jedna kvalitetna informacija po ovom pitanju i da se vrlo vjerovatno uvrsti u dnevni red na jednoj od narednih sjednica. Ja želim, pošto imam ovaj radni sadržaj dokumenta, koji je pripremljen, vjerovatno za tu sjednicu, gdje se govori o kvalitetnoj informaciji, ja želim da kažem da ima kvalitetnih neistina i sugerišem da se te kvalitetne neistine izbrišu odavdje. Prije svega, nije tačno da su ljudi koji su došli u Bočinju 1995. godine, odnosno, oni nisu '96., nego 95. su došli u devastirane kuće, jer je opštinska administracija tada formirala specijalnu komisiju pri imovinskoj službi, koja je utvrdila ispravne kuće za useljavanje sada privremeno nastanjenog stanovništva dole, to je istina. Drugo, ne radi se isključivo ovdje o stranim državljanima oženjenim Bošnjakinjama. Ima tu itekako slobodnih strijelaca i neka se izvrši uvid ko je zaista u bračnoj zajednici s nekim, a ko je slobodni strijelac tamo. Sljedeće, ovdje govori po prispijeću odgovora od opština, gdje su načelnik i administracija tražili da im ove federalne, znači, iz Federacije BiH ... ja želim da pomognem da ne dođe u proceduru nešto što nije istina, gospodine Avdo. Ja zato kažem, da ne dođe u proceduru. Ja hoću da prokomentarišem iz razloga što sam postavio pitanje, a nisam dobio odgovor. Prema tome, nisu nikakvi odgovori opština, nijedna opština, kojoj je poslato pismo, nije dala odgovor da bi oni uticali na tu dinamiku realizacije projekta implementacije imovinskih zakona. 11 Treće, ja molim, zaista, ko je autor ovog dokumenta? Nije tačno da je, haman može biti desetak Srba koji se hoće vratiti u Bočinju. Vjerujte da to nije tačno. Ja imam svakodnevne kontakte sa udruženjima građana koji su i u Doboju i u Tesliću, žao mi je što nisam ponio spisak u kome je 90 i nekoliko potpisa ljudi koji traže da se to radi, samo sa područja Teslića i graničnog dijela sa Dobojom. Prema tome, nemojmo operisati sa nečim i stvarati jedan ambijent i jednu situaciju koja nije primjerena istini. Ja zaista molim, ja se izvinjavam, možda to nema veze sa delegatskim pitanjima i inicijativama, ali je sugestija. Nemojmo ići u raspravu sa nečim što nije tačno, dajmo da to dobro provjerimo. Hvala lijepa.
Zahvaljujem se gospodinu Mugdinu. Izvolite dalje. Ako nema, znači, sve ove reakcije i ponovljena pitanja, ja mislim da će ih stručna služba obraditi i uputiti na adresu. Nema nikakvih problema. Zamjenik ministra, gospođa Fatima Leho.
Pošto su spomenuti i biografski podaci, ja sam, osjećam za potrebno da nešto kažem. Ja sam Fatima Leho, zamjenik ministra Trezora institucija BiH. Danas mi je 70 i neki radni dan na ovoj funkciji. Što se tiče rebalansa koji ste spomenuli i stand by aranžmana, ja vas mogu obavijestiti sljedeće. Jedan od uslova je bio i Zakon o trezoru. Danas smo završili svu zakonsku proceduru i Zakon je usvojen. Ministarstvo je formirano. Usvojena je sistematizacija i ljudi su u ovoj sedmici dobili rješenja. Ministarstvo se nalazi u ulici Danijela Ozme, prvi i drugi sprat. Stavljeno je na ulazu Ministarstvo Trezora institucija BiH. Znači, konstituisano, rješenja podijeljena, Zakon usvojen i tokovi teku. Račun Budžeta ove države mogu potpisati samo tri osobe, predsjedavajući i dva zamjenika ministra. To je što se tiče Trezora u kojem ja radim. To smo uradili za 70 i nešto dana, uz vašu pomoć i pomoć gospode iz Predstavničkog doma. Druga stvar je rebalans. Rebalans Budžeta institucija BiH smo završili. Bio je na Vijeću ministara BiH, nismo postigli konsenzus, jer se radi o jednom restriktivnom budžetu, jer za nova sredstva iz entitetskih budžeta nemamo prostora. Entitetski budžeti su donijeli svoje rebalanse na parlamentima i predvidjeli samo novih sredstava u iznosu 10,1 milion KM i to isključivo za kursne razlike, za plaćanje spoljnog duga prema inostranstvu. Uvidom u ovo što smo zatekli, vidjeli smo da zemlja nije kasnila u izvršavanju svojih obaveza prema ino dugu i nadam se da će se ta dinamika i takvo stanje, uz naše sve zajedničke napore, nastaviti i do kraja ove budžetske godine. Međutim, problem je administrativni budžet. Administrativni budžet je bio predviđen 77 miliona. U tih 77 miliona bilo je predviđeno da će se 33 miliona naplatiti po osnovu administrativnih taksi za izdavanje raznih isprava našim građanima koji žive u inostranstvu i koji koriste usluge naših DKP-ova. Stvarno je prošle godine ostvareno 30 miliona po tome, pa su usvajanjem budžeta za ovu godinu mislili da će se taj prihod povećati. Uvidom u ostvarenje, za pola godine, vidjeli smo da je ostvareno svega 8 miliona i 900, što znači da smo morali smanjiti prihode administrativnog budžeta za ovu 12 godinu, a smanjenjem prihoda, vi znate da se odmah moraju smanjiti i rashodi. Prijedlog Ministarstva Trezora je bio da se smanje sredstva koja su predviđena za plaće u Ministarstvu inostranih poslova, jedino smo tu mogli naći prostor. Sve ostale korisnike, počev od Ustavnog suda, parlamentarnih skupština, Predsjedništva, Vijeća ministara, itd., svih ministarstava, komisija, znači svi koji su na Budžetu institucija BiH, materijalne troškove im nismo smanjili, mogli smanjiti u odnosu na projektovano, jer je ostvarenje za pola godine diktiralo takvo ponašanje. Prostor smo našli u MIP-u, jer su bila značajna sredstva planirana za plaće, više nego što je dozvoljavalo i prošlogodišnje ostvarenje, po našem mišljenju, u Trezoru i mi smo tu izvršili smanjenje, znači, koliko smo na taksama smanjili u prihodima, smanjili smo u rebalansu na rashodima na plaćama MIP-a. Zbog toga nismo mogli postići konsenzus na sjednici Vijeća ministara BiH. Imali smo jednog ministra koji se suzdržao od takvog rebalansa, po Zakonu o Vijeću ministara BiH, rebalans u takvom stanju je proslijeđen Predsjedništvu BiH. Predsjedništvo sada treba da održi sjednicu i da ga uputi u parlamentarnu proceduru. Ja se nadam da će to biti ovih dana i imamo intenzivne razgovore sa MMF-om i oni su nam kazali da mi moramo to završiti sada u septembru, bio je rok 5. Ali vide da, ipak, se to završava. Najvažnije je da smo napravili prijedlog koji je primjeren bosanskom stanju i bosanskohercegovačkim finansijskim tokovima, znači, našoj stvarnosti. Ovo za Bočinju i Janju, to nije moja kompetencija. Ja sam ministar, zamjenik ministra za druge oblasti. Biografske podatke sam dala, iz Mostara sam, ako i to nešto znači. Mi gradimo mostove. Hvala lijepo.
Zahvaljujem se zamjeniku ministra, gospođi Leho, samo mogu ovako da gospodina Hercega zamolim, vezano za ovaj odgovor, u nizu onih pitanja koje je gospodin dao. Prihvata odgovor. Dalje nemamo, s ovim ja zaključujem 22. sjednicu i zahvaljujem se.